BREVES In nosocomio capitis Indiae Novae Delhi periit puella undeviginti annorum quae horrendam vim passa est, cum stupro, linguae amputatione et spina fracta. Vehementes reclamationes feminarum adversus quattuor scelestos interfectores exortae sunt. “Mox morbus debellabitur Ne id appellaveritis coronavirus, sed chinavirus. Vocabulum corona sonat ut oppidum Italicum vel quiddam huius generis!” Ita nuper praeses Trump in sermone comitiali clamavit in Pennsylvania habito. In Aegypto apud sepulcretum Sakkara in puteo sacro XXVII sarcophagi inventi sunt qui feruntur a duobus milibus annorum repetere. Inventum pro numero maximi momenti reputatur. Tunisensis Ridha Mahmoudi, qui profitebatur se sacerdotem catholicum Roberto Malgesini, auxiliatorem pauperum et migrantium necavisse, coram iudice dicta de nece revocavit. Priore die Martis sponte publicis satellitibus condiciones et causas sceleris aperuerat. Persia. Societas Nationum de uranii nuclearis continua accumulatione ab illo Persarum consule totum orbem monuit: "Decies modum moles excedit!"

IN ORBE

IN ORBE

OPINIONES

IN ORBE

SOCIALIA